Treeniin on valittu sellaiset liikeparit, että toisen liikkeen voi tehdä vapailla painoilla siinä toisen laitteen vieressä. Siten ei tarvitse juosta ympäri salia ja varailla montaa treenipistettä ja aiheuttaa pahennusta.
Liikeparit: - Penkkipunnerrus + romanialainen maastaveto (penkin viereen saa pikku tangon tai käsipainot) - Ylätalja + askelkyykky (ylätaljan viereen käsipainot) - Polvenkoukistus pallolla + pystypunnerrus käsipainoilla (nämä voi tehdä missä vain omassa nurkassa) - Jalkaprässi + kulmasoutu (prässin viereen mutkatanko tai käsipainot)
Erityisen mukavasti tällainen vuorottelu toimii treenikaverin kanssa, jos tekee samaa treeniä. Mutta yksinkin tämä on minusta aivan sallittu ja hyvien tapojen mukainen tapa treenata, kunhan antaa muille luvan käyttää laitetta omien sarjojesi välissä. Yleensä ihmiset kyllä kysyvät, että saako tehdä välissä, jos he haluavat vaikkapa ylätaljalle.
Tämä liikkeiden vuorottelu on tärkeä osa treenimenetelmää, mutta toki vielä tärkeämpää on se, että liikkeet ja toistot tulee ylipäätään tehtyä. Joustavan jämäkästi siis eteenpäin!